
IŠRAŠAS
VYRIAUSYBĖS STRATEGINĖS ANALIZĖS CENTRAS

DARBO TARYBOS RINKIMŲ KOMISIJOS POSĖDŽIO  NR. 4
 PROTOKOLAS
2026 m. rugsėjo 9 d.
Vilnius
Vyriausybės strateginės analizės centro (toliau – STRATA) Darbo tarybos rinkimų  komisijos (toliau – Rinkimų komisija), patvirtintos STRATA direktoriaus 2026 m. liepos 31 d. įsakymu Nr. V-2026/13  „Dėl Darbo tarybos rinkimų komisijos sudarymo“,  posėdis vyko 2026 m. rugsėjo 9 d. nuo 13.00 iki 14.00 val., STRATA patalpose.
Rinkimų komisijos (posėdžio) pirmininkė – patarėja Nomeda Mackonienė.
Rinkimų komisijos (posėdžio) sekretorius – politikos analitikas Martynas Lukas Šliažas.
Dalyvavo:
Rinkimų komisijos nariai: vyr. politikos analitikė Ramunė Juozapaitienė, vyr. politikos analitikė Adelė Vaiginytė, vyr. politikos analitikas Vygintas Jakas, patarėja Dalia Jacikevičė.
Posėdyje dalyvavo 6 iš 6 Rinkimų komisijos narių. Kvorumas nustatytas – posėdis laikomas teisėtu.
DARBOTVARKĖ:
1. Dėl darbuotojų pateiktų kandidatų į Darbo tarybą skaičiaus ir tolimesnės rinkimų eigos. 
1. SVARSTYTA. Darbuotojų pateiktų kandidatų į Darbo tarybą skaičius ir tolimesnė rinkimų eiga.
Rinkimų komisijos pirmininkė Nomeda Mackonienė informavo komisijos narius, kad per nustatytą papildomą kandidatų siūlymo laikotarpį – nuo 2026 m. rugpjūčio 26 d. iki 2026 m. rugsėjo 8 d. (imtinai) – darbuotojai nepateikė naujų kandidatų į Darbo tarybą. Pasiūlyti liko tie patys du kandidatai.
Lietuvos Respublikos darbo kodekso (toliau – LR DK) 171 straipsnio 5 dalyje nustatyta, kad tuo atveju, kai per papildomą laikotarpį nepasiūloma pakankamai kandidatų į Darbo tarybą ir siūlomų kandidatų skaičius yra mažesnis už renkamos tarybos narių skaičių, Darbo tarybos rinkimai laikomi neįvykusiais.
IŠRAŠAS
Vadovaujantis šia nuostata, Rinkimų komisija konstatuoja, kad 2026 metais Darbo tarybos rinkimai STRATA laikytini neįvykusiais.
Nauji rinkimai į Darbo tarybą turėtų būti organizuojami LR DK nustatyta tvarka, ne anksčiau kaip po šešių mėnesių nuo sprendimo pripažinti rinkimus neįvykusiais priėmimo dienos.
NUTARTA. 
1. Darbo tarybos rinkimus laikyti neįvykusiais.
Vadovaujantis Lietuvos Respublikos darbo kodekso 171 straipsnio 5 dalimi, STRATA Darbo tarybos rinkimai laikomi neįvykusiais, kadangi per papildomą kandidatų siūlymo laikotarpį nebuvo pasiūlyta pakankamai kandidatų.
2. Informuoti STRATA darbuotojus.
Apie neįvykusius Darbo tarybos rinkimus informuoti STRATA darbuotojus: išsiunčiant pranešimą el. paštu; viešai paskelbiant šį Rinkimų komisijos posėdžio protokolą STRATA interneto svetainėje www.strata.gov.lt . Rinkimų komisijos posėdžio protokolo kopiją įteikti STRATA direktoriui.
3. Naujų rinkimų organizavimas.
Naujus Darbo tarybos rinkimus darbdaviui siūlome pradėti rengti Lietuvos Respublikos darbo kodekso nustatyta tvarka nuo 2027 m. kovo 9 d.
Sprendimui pritarta bendru Rinkimų komisijos narių sutarimu.
Rinkimų komisijos (posėdžio) pirmininkė			Nomeda Mackonienė	

Rinkimų komisijos (posėdžio) sekretorius			Martynas Lukas Šliažas

Rinkimų komisijos nariai:					Ramunė Juozapaitienė
								Vygintas Jakas
								Adelė Vaiginytė
								Dalia Jacikevičė

